b'\n_START_ARTICLE_\nFjodor Vasiljevi\xc4\x8d Zvarikin\n_START_SECTION_\n\xc5\xbdivljenje\n_START_PARAGRAPH_\nJanuarja 1770 je vstopil v voja\xc5\xa1ko \xc5\xa1olo, katero je kon\xc4\x8dal 18. februarja 1785; kot poro\xc4\x8dnik je bil dodeljen Sanktpeterbur\xc5\xa1kemu grenadirskemu polku. S polkom se je udele\xc5\xbeil druge tur\xc5\xa1ke vojne v obdobju carice Katarine II._NEWLINE_Leta 1792 je bil povi\xc5\xa1an v stotnika in preme\xc5\xa1\xc4\x8den v Tavri\xc5\xa1ki lovski korpus, s katerim se je leta 1794 udele\xc5\xbeil bojev proti Poljakom. Za zasluge je bil povi\xc5\xa1an v majorja in preme\xc5\xa1\xc4\x8den v Smolenski dragonski polk._NEWLINE_Maja 1797 je bil preme\xc5\xa1\xc4\x8den v Staroingermanlandski mu\xc5\xa1ketirski polk, 7. decembra 1799 je bil povi\xc5\xa1an v podpolkovnika in v pri\xc4\x8detku vladavine carja Aleksandra I. je bil preme\xc5\xa1\xc4\x8den v 10. lovski polk._NEWLINE_27. marca 1803 je postal poveljnik Ukrajinskega mu\xc5\xa1ketirskega polka, s katerim se je udele\xc5\xbeil tur\xc5\xa1ke vojne. Za zasluge je bil 23. aprila 1806 povi\xc5\xa1an v polkovnika. Istega leta se je udele\xc5\xbeil tudi vojne proti Francozom._NEWLINE_27. januarja 1808 je postal poveljnik \xc5\xa0irvanskega mu\xc5\xa1ketirskega polka, s katerim se je udele\xc5\xbeil pohoda v Galicijo proti Avstrijcem. 11. januarja 1814 je bil zaradi zaslug med patriotsko vojno povi\xc5\xa1an v generalmajorja._NEWLINE_1. septembra 1814 je postal poveljnik 2. brigade 24. pehotne divizije, 6. oktobra 1817 poveljnik Vitebska in 30. aprila 1821 poveljnik Astrahana.'